Peter-Michael Diestel

Peter-Michael Diestel (sündinud 14. veebruaril 1952 Proras Rügenil) on saksa jurist ja endine Saksa poliitik.

Peter-Michael Diestel on pärit ohvitseri perekonnast. Gümnaasiumi lõpetamise järel ei lubatud tal esialgu poliitilistel põhjustel ülikoolis edasi õppida ja ta töötas ujumisõpetajana, loomakasvatajana ja muudel töökohtadel. 1974. aastal asus ta Leipzigi Ülikoolis õigusteadust õppima. Ülikooli lõpetas ta 1978. aastal. Ta oleks tahtnud töötada advokaadina, kuid poliitilistel põhjustel tal seda tol ajal Saksa DVs ei võimaldatud, ja Diestel asus tööle Delitzschi Agraartööstuskoondise juristina. Doktoriväitekirja kaitses ta 1986. aastal.Peter-Michael Diestel : deutscher Jurist und Politiker; Innenminister der DDR (1990); Fraktionsvorsitzender der CDU in Brandenburg (1990-1992); Dr. jur. Munzinger

1989. aasta detsembris oli Peter-Michael Diestel üks Saksamaa Kristlik-Sotsiaalse Partei asutajaid. 1990. aasta jaanuaris võttis Diestel Leipzigis osa Saksa Sotsiaalse Liidu asutamisest. Ta oli kuni 1990. aasta juunini Saksa Sotsiaalse Liidu peasekretär. 1990. aasta juunis astus ta Saksa Sotsiaalsest Liidust välja ja astus sama aasta augustis Saksamaa Kristlik-Demokraatlikku Liitu. 1990. aasta märtsist kuni oktoobrini oli Peter-Michael Diestel Rahvakoja (parlamendi) liige. Lisaks oli ta 1990. aasta aprillist kuni oktoobrini Saksa DV peaministri asetäitja.Dr. Peter-Michael Diestel : Ministerbiographie deutsche-einheit-1990.de

1990. aasta 12. aprillist kuni 2. oktoobrini oli Peter-Michael Diestel Saksa DV siseminister.German Democratic Republic : Ministries, political parties, etc. rulers.org Ta oli viimane Saksa DV siseminister.Winfried Wagner. Peter-Michael Diestel Der letzte Innenminister der DDR wird 65 Mitteldeutsche Zeitung, 14. veebruar 2017

1990. aasta oktoobrist kuni 1994. aastani oli Peter-Michael Diestel Brandenburgi Maapäeva liige. 1993. aastast töötab ta advokaadina.Digitalisierung und Onlinestellung des Bestandes DA 1 Volkskammer der DDR, Teil 10. Wahlperiode Bundesarchiv

Viited

Kategooria:Saksamaa juristid
Kategooria:Saksamaa poliitikud
Kategooria:Saksa DV siseministrid
Kategooria:Saksa DV Rahvakoja liikmed
Kategooria:Sündinud 1952